เบิร์ด-เสก
จุดเริ่มต้นของอัลบั้มชุดนี้เกิดขึ้นโดย เบิร์ด - ธงไชย แมคอินไตย์ ไปชักชวน เสกสรรค์ ศุขพิมาย หรือที่รู้จักกันในนาม เสก โลโซ ให้มาออกอัลบั้มพิเศษคู่กันโดยเพลงในอัลบั้มชุดนี้ได้รวบรวมเพลงดังของทั้งคู่มาขับร้องใหม่โดยมีเพลงใหม่อีก 2 เพลงคือ อมพระมาพูด และ คุณรู้ไหมครับ โดยได้มีคอนเสิร์ตใหญ่จัดการแสดง 2 วัน ชื่อคอนเสิร์ต เบิร์ดซน เบิร์ดเสก แสดงเมื่อวันที่ 5 - 6 มิถุนายน พ.ศ. 2547 ที่ อิมแพค อารีน่า เมืองทองธานี
วิทวัส ท้าวคำลือ
วิทวัส ท้าวคำลือ (ชื่อเล่น : มาร์ค ตั้งตามนามของมาระโกผู้นิพนธ์พระวรสาร) เป็นผู้เข้าประกวดเรียลลิตีโชว์ ในรายการทรู อะคาเดมี แฟนเทเชีย ซีซันที่ 7 ซึ่งจัดโดยทรูวิชันส์ เขามีชื่อเสียงเมื่อตกเป็นประเด็นถกเถียงในอินเทอร์เน็ต และกลายเป็นข่าวตามสื่อมวลชนแขนงต่างๆ เนื่องจากการลงข้อความวิพากษ์วิจารณ์อภิสิทธิ์ เวชชาชีวะในเฟซบุ๊ก จนกระทั่งในช่วงท้ายปี หนังสือพิมพ์ข่าวสดจัดอันดับให้เขาเป็น 1 ใน 10 บุคคลแห่งปี พ.ศ. 2553 ปัจจุบัน วิทวัสกลับสู่วงการบันเทิงไทยอีกครั้ง ด้วยการเป็นนักแสดงภาพยนตร์